กวีประชาไท: ??????????
ขยายความตามบทบีบบังคับต้องคำนับนบน้อมยอมกราบไหว้ต้องสยบยินยอมต้องพร้อมใจสัญชาติไพร่เกิดมาในถิ่นไทยงามกี่บรรทัดและกี่บทเพื่อกดขี่ด้วยสิทธิ - เสียง - เสรี นี้ต้องห้ามทุกมาตราต้องรับรู้และทำตามสร้างนิยาม ความรัก ความภักดีขยายความตามบทเพื่อกดข่มบังคับความนิยมเป็นหน้าที่เสี้ยวความสุขของไพร่เคยได้มีถูกกระทำย่ำยีอย่างเลือดเย็นกี่บทบาทกี่มาตราเขียนมาเถิดหวังก่อเกิดกากความรักจักได้เห็นบีบหัวใจไพร่ยิ่งช้ำยิ่งลำเค็ญเลือดสาดซ่านกระเซ็นมิเป็นไรกี่มาตรามาผูกไว้ยังไม่แน่นต้องบีบเค้นเพิ่มความแค้น ข้า ทาส ไพร่ทั้งหู ตา จมูก ปาก ลิ้น กาย ใจต้องกดไว้ อย่าได้รับ อย่าได้รู้ปรัชญาเมธีแลขี้ครอกต่างสำรอกสำรากคำเป็นลูกคู่ข้า ทาส ไพร่ ไร้ปัญญามาตรองดูมูดในรูใต้กะลามาเนิ่นนานอันความรักความภักดีที่พึงได้จากหัวจิตหัวใจใช่ไหมท่านอันความรักจากปากพล่ามตามสันดานเพียงอ้อยตาลหวานลิ้นแล้วสิ้นลงขยายความตามบทบีบบังคับให้ยอมรับว่าสวรรค์นั้นสูงส่งธรรมชาติมิอาจฝืนให้ยืนยงความมั่นคงมากแค่ไหนไม่จีรัง
ขยายความตามบทบีบบังคับต้องคำนับนบน้อมยอมกราบไหว้ต้องสยบยินยอมต้องพร้อมใจสัญชาติไพร่เกิดมาในถิ่นไทยงาม กี่บรรทัดและกี่บทเพื่อกดขี่ด้วยสิทธิ - เสียง - เสรี
กวีประชาไท,Paul Unter Redest (กวีไพร่)